b'\n_START_ARTICLE_\nAbrazija (geologija)\n_START_PARAGRAPH_\nAbrazija pomeni mehani\xc4\x8dno zajedanje v skalnato podlago. Nastane zaradi korazije -mehani\xc4\x8dnega delovanje na podlago z delci, ki jih prena\xc5\xa1ajo voda, veter, led, morski valovi, pobo\xc4\x8dni procesi, gravitacija ali erozija. Po nastanku trenja premikajo\xc4\x8di se delci iz svojega mesta odkru\xc5\xa1ijo manj\xc5\xa1e delce s podlage. Je ena glavnih krivcev za nastanek obalnega reliefa, ki se mu re\xc4\x8de tudi abrazijski relief.\n_START_SECTION_\nAbrazija in obalna erozija\n_START_PARAGRAPH_\nObalna abrazijo se pojavlja kot posledica loma valov, ki vsebujejo pesek in ve\xc4\x8dje delce, ki po\xc5\xa1kodujejo obalo. Ta proces odna\xc5\xa1a material, kar povzro\xc4\x8da ni\xc5\xbeanje obale ali morebiten propad nestabilne previsne pe\xc4\x8dine.\n_START_SECTION_\nVetrna abrazija\n_START_PARAGRAPH_\nKorazija ali vetrna abrazija pomeni odstranitev kamna s premikanjem materiala (prah, zrna peska, gramoza) kot peskanje s puhalom. Povr\xc5\xa1ina kamna dobi brazde. Izra\xc5\xbeanje in mo\xc4\x8d korazije je odvisna od hitrosti vetra, smeri vetra in odpornosti podlage (odsotnost vegetacije), de\xc5\xbeja in mo\xc5\xbenosti za pojav vetra in se delcev (deflacija). Nizka tla v kombinaciji z visoko vsebnostjo sedimentov ali nekonsolidiranih kamnin z majhno do srednje velikosti zrn (grobi melj, pesek, droben gramoz) spodbuja korazijo._NEWLINE_Zaradi korazije preoblikovane skalne formacije imajo, odvisno od zgoraj navedenih pogojev, razli\xc4\x8dne oblike kot: goba, jardang, ventifakt, \xc5\xbelebi\xc4\x8di ali brazde in \xe2\x80\x8b\xe2\x80\x8bmize._NEWLINE_Poleg navedenega je pojav vetrne abrazije tudi kamnita pu\xc5\xa1\xc4\x8dava (arabsko hamm\xc4\x81da), ki je pokrita s kamni z ostrimi robovi.'